OpenLLM-France/wikimedia huggingface dataset:
# Errublo (argipena)

Errublo hitzak hainbat adiera ditu:

## Diruak

* Errublo, dibisa mota.
* Bigarren errublo bielorrusiarra, Bielorrusian zirkulazioan zegoen dibisa.
* Bigarren errublo errusiarra, Errusian zirkulazioan dagoen dibisa.
* Bigarren errublo sobietarra, Errusiako Sobietar Errepublika Sozialista Federatiboan, zirkulazioan zegoen dibisa.
* Bostgarren errublo sobietarra, Sobietar Errepublika Sozialisten Batasunean zirkulazioan zegoen dibisa.
* Errublo letoniarra, Letonian zirkulazioan zegoen dibisa.
* Errublo tajikistandarra, Tajikistanen zirkulazioan zegoen dibisa.
* Errublo transnistriarra, Transnistrian zirkulazioan dagoen dibisa.
* Hirugarren errublo bielorrusiarra, Bielorrusian zirkulazioan dagoen dibisa.
* Hirugarren errublo sobietarra, Sobietar Errepublika Sozialisten Batasunean zirkulazioan zegoen dibisa.
* Laugarren errublo sobietarra, Sobietar Errepublika Sozialisten Batasunean zirkulazioan zegoen dibisa.
* Lehen errublo bielorrusiarra, Bielorrusian zirkulazioan zegoen dibisa.
* Lehen errublo errusiarra, Errusian zirkulazioan zegoen dibisa.
* Lehen errublo sobietarra, Errusiako Sobietar Errepublika Sozialista Federatiboan, zirkulazioan zegoen dibisa.
* Seigarren errublo sobietarra, Sobietar Errepublika Sozialisten Batasunean zirkulazioan zegoen dibisa.
* Zazpigarren errublo sobietarra, Sobietar Errepublika Sozialisten Batasunean zirkulazioan zegoen dibisa.

## Erreferentziak

* 1 2 3 4 5 Euskaltzaindiaren Hiztegia. (Noiz kontsultatua: 2018-03-14).

## Kanpo estekak

* Datuak: Q230980
# Errublo

Artikulu hau dibisa izenari buruzkoa da; beste esanahietarako, ikus «Errublo».
Errubloa (errusieraz: рубль) Errusia, Bielorrusia eta Transnistria ko monetaren izena da. Historian zehar, Moskuko Dukerri Handian, Errusiar Inperioan, Errusiako Sobietar Errepublika Sozialista Federatiboan (1917-1922), Sobietar Errepublika Sozialisten Batasunean (1923-1992), Letonian, (1992-1993) eta Tadjikistanen (1995-2000)erabili izan da errubloa.
Egun, izen hau daramaten legezko hiru moneta daude: Errusiar errubloa, Bielorrusiar errubloa eta Transinistriar errubloa.

## Historia

Errublo izena, Novgorod hirian aurkitutako izkribu batean azaltzen da lehendabizikoz, XIII. mendean. Izkribua, urkiaren enbor-azal bat da zehazki, 1281 eta 1299 urte bitartekoa.
XV. mendean errubloa moneta unitate bilakatu zen. Errublo baten balio ehun dengaren parekoa zen.
Moneta unitateak novgorodki eta moskovki ziren, eta ondoren, kopek eta dengak. XVI. mendean errublo batek 100 kopek, edota 200 dengaren balioa zuen.
1704an, moneta sistema hamartarra erabiltzen zuen lehendabiziko herrialdea izan zen Errusia. Zilarrezko errubloak kobrezko 100 kopek-en balio bera zuen.

### Inperio errusiarreko errubloa

Honakoak ziren XIX. mendearen amaiera eta XX. mendearen hasiera bitartean, Errusiako inperioan erabiltzen ziren errubloak:
| Balioa | Balioa |
| 1 | 3 |
| 5 | 10 |
| 25 | 100 |

### Sobietar errubloa

1923 eta 1991ko abenduaren 26ra bitartean, sobietar errubloa izan zen Sobietar Batasuneko moneta ofiziala. 1947ra arte, txervonets izeneko moneta ere erabiltzen zen. 1991 eta 1995 urte bitartean, errepublika sobietar izandako herrialdeek errublo sobietarra erabiltzeari utzi zioten. Herrialde bakoitzak bere moneta propioa sortu zuen.

### Errublo berriak

Errublo sobietarraren desagerpenaren ostean, hainbat herrialdek (euren artean onartu gabeko herrialde bat) “errublo” izena aintza hartu zuten euren moneta izendatzeko:
* Letoniak Letoniar errubloa erabiltzeari ekin zion 1992ko maiatzaren 7tik aurrera. 1993ko ekainaren 25ean lats letoniarra ezarri zuen.
* Bielorrusiak Bielorrusiar errubloa ezarri zuen 1992ko maiatzaren 25etik aurrera.
* Errusiak Errusiar errubloa erabiltzeari ekin zion 1993ko uztailaren 26an.
* Transnistriak, onartu gabeko estatuak, Transnistriar errubloa ezarri zuen 1994ko abuztuaren 17an.
* Tajikistanek Tadjikistango errubloa ezarri zuen 1995eko maiatzaren 10etik, 2000. urteko urriaren 30era arte. Ordu hartan, moneta aldatu eta somonia erabiltzeari ekin zion.
2014ko abenduaren 1an, errubloa hondoratzen ari zen petrolioaren prezio beherakadagatik. Abenduaren 16an, errubloak beherakada handia jasan zuen euroa eta dolarrarekiko Moskuko burtsan; eta ondorioz, euro bakoitzak 100 errublo balio izatera igaro zen. Abenduaren 17an, EBZren truke tasa ofizialean %10 indartu zen errubloa, eta 82,17 euroan trukatu zen.

## Erreferentziak

* ↑ «Errubloa amiltzen ari da, petrolioaren prezio beherakadak bultzatua», Berria, 2014-12-02
* ↑ «Errubloak beherakada handia izan du euroa eta dolarrarekiko», Berria, 2014-12-16
* ↑ «%10», Berria, 2014-12-18

## Kanpo estekak

* Datuak: Q15788
* Multimedia: Ruble / Q15788
# Erru (argipena)

Errua eta erruduntasuna hitzek esanahi eta erabilera zenbait dituzte:
* zuzenbidean, erruduntasuna, delitu batean egitearen edo esku hartzearen ardura frogatua, zigortu egiten dena;
* etikan, errua, norbere ekintzen ardura;
* psikologian, erruduntasun sentimendua, emozio mota bat.
# Erru (zuzenbidea)

    Artikulu hau zuzenbide-terminoari buruzkoa da; beste esanahietarako, ikus «Erru (argipena)».
Errua betebeharraren izaeraren araberako arreta, denboraren eta lekuaren inguruabarrei egokitzen zaiena, ez izatea da.(Espainiako Kode Zibileko 1104. artikulua) Estatuak kanpoan definitzen du legezko erruduntasuna, edo, eskuarki, "Justizia-auzitegi" batek. Krimen baten "errudun" izateak batek zigor-lege urratu duela esan nahi du.

## Erreferentziak

* ↑ Euskalterm: [Hiztegi terminologikoa] [2006]
* ↑ United States v. Rivera-Gomez, 67 F.3d 993, 997 (1st Cir. 1995).

## Kanpo estekak

* Datuak: Q705178
* Multimedia: Vina / Q705178
# Errubi urdina

Errubi urdina, The Adventure of the Blue Carbuncle ingelesez, Arthur Conan Doyle eskoziar idazleak argitaratutako Sherlock Holmes detektibe ospetsuari buruzko kontakizun laburra da. 1892ko urtarrilean kontakizun labur eta solte modura The Strand Magazine aldizkarian argitaratu zen. Ondoren, 1892an urte berean, Sherlock Holmesen Abenturak liburu bilduman argitaratu zen, aldizkari horretan argitaratutako Sherlock Holmesi buruzko beste hainbat kontakizun laburrekin batera .

## Argumentua

Oharra: Atal honek istorio osoa edo amaiera argitzen du.
Abenduaren 25ean, Watson bere lagun Holmesi Gabonak zoriontzera joan zen. Iritsi zenean, Peterson mandatu-mutilak eraman zion kapela bat aztertzen ari zen Holmes. Kapela eta antzara handi bat kale-istilu batetik zetozen, eta haien jabeak ihes egin zuen. Antzarak txartel bat zeraman, Henry Baker andrearentzat zela adierazten zuena, eta kapelak H.B. inizialak zeramatzan. Jabea aurkitzeko zailtasunengatik, Baker asko zituen hiri batean, Petersonek antzara eraman zuen bere etxeko sukaldera.
Bat-batean atea ireki eta Peterson sartu zen gelan. Animaliaren erraiak ateratzean, bere emazteak harri eder bat aurkitu zuen: errubi urdin zoragarri bat. Harri ospetsu bat zen, balio izugarria eta ospe mitikoa duena, Gabonak baino hiru egun lehenago Cosmopolitan hoteleko Morcarreko kondesari lapurtua. Scotland Yardeko Bradstreet inspektoreak John Horner izeneko iturgin bat atxilotu zuen, kondesaren komunean konponketa bat egin ostean. Baina Sherlock Holmesek Londresen antzarraren arrastoari trebeki jarraitu ondoren, benetako erruduna ezagutu zuen. Berriro ere frogatuta geratu zen Gabonetako izpirituak denengan eragina duela, baita Sherlock Holmesengan ere, errudunari joaten uzten ziolako.

## Ikus, gainera

* Sherlock Holmesen Abenturak (1892)

## Kanpo estekak

* Datuak: Q1140678
* Multimedia: The Adventure of the Blue Carbuncle / Q1140678
# Errublo errusiar

Artikulu hau Errusiako dibisari buruzkoa da; beste esanahietarako, ikus «Errublo».
Errublo (errusieraz: рубль, rubl) Errusiako dibisa da, Abkhaziak eta Hego Osetiak ere erabiltzen dutena. 100 kopeketan banaturik, errublo Sobietar Batasunak eta Errusiar Inperioak ere bere txanponetarako erabili zuten izena ere izan zen.

## Erreferentziak

* ↑ Договор о дружбе, сотрудничестве и взаимной помощи между Российской Федерацией и Республикой Абхазия. .
* ↑ Договор о дружбе, сотрудничестве и взаимной помощи между Российской Федерацией и Республикой Южная Осетия. .

## Kanpo estekak

* Errusiako Bankuaren webgunea (Errusieraz)
* Errublo errusiar - diru paper eta Sobietar errublo - diru paper (Ingelesez) (Alemanez) (Frantsesez)
* Datuak: Q41044
* Multimedia: Russian ruble / Q41044
# Erripaldako jauregia

Erripaldako Armagintzako Kaporalgo jauregia Zaraitzu ibaxako Gorza udalerriko Erripalda etxaldean Erdi Aroko jauregi bat da.

## Eraikina

Nafarroako Erresumako nomina ofizialean armagintza lurmutur gisa agertzen da, eta 1513an kuarteletatik bidalitako orube gisa. Salbuespena 1621ean berretsi zioten, eta garai hartan Luis Erripaldakoa eta bere semea eta izen bereko oinordekoa ziren. Nafarroako Kontuen Ganberak 1723an egindako zerrendan Erripaldako kondea agertzen da jabe gisa, garai hartan Esteban Joakin Erripaldakoak sortutako titulua. 1745ean Jokin Velaz Mendranokoak errebate bat eskatu zuen, bere aurrekoak gozatu zuen moduan. Armarria, Armagintzako Liburuaren arabera, urrezkoa zen, hiru zerrenda gulekin eta bi lisekin, lehen zerrendatik jaioa, eta beste bat bigarrenetik. Arma horiek ziren jauregiak XVI. mendean zekartzanak.

## Erreferentziak

* Nafarroako Entziklopedia Handia | ERRIPALDA. (Noiz kontsultatua: 2021-09-07).

## Ikus, gainera

* Erripalda
* Zaraitzu

## Kanpo estekak

* Datuak: Q110917180
# Erritmo

Erritmo (antzinako grezieratik ῥυθμός – rhythmos, "simetria" esan nahi duena) elementu sendu eta ahulen segida erregularrez osaturiko mugimendua da. Arteetan oinarrizko kontzeptua da, musikan, dantzan eta literaturan erabilia.

## Erritmoa musikan

Musikan bi esanahi ditu:
* Denbora edo aldi azentudun eta azentugabeen segida ordenatu eta errepikakorra. Erritmo-formularik sinpleenak bitarra eta hirutarra dira, erritmo-unitatea bi edo hiru osagaiz osatuta dagoenaren arabera.
* Musika- edo dantza-estilo jakin baten patroia den tempo, konpas eta azentuek osatutako unitate errepikakorra.

## Erritmoa hizkuntzalaritzan

Hizketa prosodia eta segmentuak bat egiterakoan gauzatzen da eta erritmoarekin kanporatzen da (azentuarekin eta esaldi-doinuarekin batera). Erritmoa denboran zehar gertatutako erregulartasuna da. Erregulartasun hori hautemateko garrantzitsua da, erregulartasuna lortzeko errepikatzen diren tarteak berdintzat hartzea.
Errepikapen erregularra elementu desberdinetan oinarritu daiteke. Hizkuntza erritmoen oinarrizko elementutzat silaba eta azentua hartzen dira, hau da, hizkuntzek kontsonante eta bokal andanak kanporatzekoan erritmo oinarritzat har ditzaketen elementu nagusiak azentua eta silaba dira. Horrela, hizkuntzek errepikapena lortzeko oinarri hartzen duten elementuaren arabera, hizkuntz erritmo desberdinak lortu ahal dira: silaba-aldikotasuna eta azentu-aldikotasuna.
Hizkera gauzatzeko, prosodia eta segmentuen uztardura ahoskatzeko, unitate minimoa, txikiena silaba da. Hizkuntza guztiak silabaka gauzaten dira, baina silabak ez du balio erritmiko bera hizkuntza guztietan. Hizkuntza batzuetan silaba da erritmoa antolatzeko funtsa, alegia erritmoa silabaka antolatzen dute. Hizkuntza horiek silaba-aldikoak dira. Beste hizkuntza batzuetan, nahiz eta hizketa silaben bidez gauzatu, azentua da erritmo antolaketaren funtsa, hau da, azentuka antolatzen dute erritmoa. Hizkuntza horiei azentu-aldiko hizkuntzak deritzaie.

## Erreferentziak

* Edukiaren zati bat «Erritmoa» artikulutik atera da. Artikulu hark SEG du egile, eta Creative Commons Domeinu Publikoa lizentziarekin argitaratutako Sareko Euskal Gramatikatik (ISBN: 978-84-693-9891-3) hartu dugu.
* ↑ Harluxet Hiztegi Entziklopedikoa. Erritmo. .

## Kanpo estekak

* Erritmoa Sareko Euskal Gramatika
* Datuak: Q170406
* Multimedia: Rhythms / Q170406
# Erripako jauregia

Erripako Armagintzako Kaporalgo jauregia Odieta ibarreko Erripa kontzejuan Erdi Aroko jauregi bat da.

## Eraikina

Nafarroako Erresumako nomina ofizialean armagintzako kabo gisa agertzen zen. 1723an, Nafarroako Kontuen Ganberaren txosten baten arabera, Gaspar Erriparena jaunena zen. 1747an Francisco Antonio Erripa Jauregizar eta Migel Fermin, bere oinordekoak, kuartelen aurka borrokatu zuten, hurrengo urtean Jauregizarreko markesa izango zena. 1750ean beste auzi bat izan zen, Buenaventura Erripakoak sustatua. Armarri zaharra, Armagintza Liburuan irudikatuta dagoena, armiñatua da, eta gule-burua, urrezko hiru gurutze dituena. Orubea, bere nobleziagatik kuartelen erremisio bezala agertzen da jada, Mosengo diruzain Luis Sanchezen erroiluan 1513an.

## Erreferentziak

* Nafarroako Entziklopedia Handia | ERRIPA. (Noiz kontsultatua: 2021-09-07).

## Ikus, gainera

* Erripa
* Odieta

## Kanpo estekak

* Datuak: Q124694295
# Erripuarierazko Wikipedia

Erripuarierazko Wikipedia (Wikkipedija) Wikipediaren erripuarierazko edizioa da. 2009ko urriaren hasieran 10.612 artikulu zituen eta Wikipedien zerrendan 89.a zen.

## Kanpo estekak

* Erripuarierazko Wikipedia
* Datuak: Q3568041
* Multimedia: Ripuarian Wikipedia / Q3568041
# Errisperidona

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Errisperidona eragin farmakologiko neuroleptiko motako farmako antipsikotiko atipikoa da, eskizofrenia, Janssen Pharmaceuticak sortua. Eskizofrenia, desoreka bipolarra, autismoarekin lotutako suminkortasuna eta agresibitatea tratatzeko erabiltzen da.
Ahotik edo muskulu barneko injekzioz ematen dute. Bertsio injektagarria luzea da eta bi aste irauten du, gutxi gorabehera. Albo-ondorio arrunten artean, mugimendu-arazoak, logura, zorabioak, ikusteko zailtasuna, idorreria eta pisua handitzea daude.

## Erreferentziak

* ↑ Euskalterm: [Farmakoak Hiztegia] [2022]
* ↑ Hamilton, R. (2015). Tarascon Pocket Pharmacopoeia 2015 Deluxe Lab-Coat Edition. Jones & Bartlett Learning, 434–435 or. ISBN 9781284057560..
* ↑ (Ingelesez) Hasnain, Mehrul; Vieweg, W. Victor R.; Hollett, Bruce. (2012-07). «Weight gain and glucose dysregulation with second-generation antipsychotics and antidepressants: a review for primary care physicians» Postgraduate Medicine 124 (4): 154–167. doi:10.3810/pgm.2012.07.2577. ISSN 1941-9260. PMID 22913904..

## Kanpo estekak

* Datuak: Q412443
* Multimedia: Risperidone / Q412443
# Erris lurmuturra

Erris lurmuturra, irlanderaz: Ceann Iorrais eta ingelesez: Erris Head, Irlandako mendebaldeko kostaldean dagoen lurmutur bat da, Mayo konderrian. Mullet penintsularen ipar-mendebaldeko muturrean dago, arrantzale eta eguraldi iragarle askoren mugarri izanik, bai eta Ozeano Atlantikoa ikusteko behatoki bikaina ere.
* Datuak: Q2703868
* Multimedia: Erris Head / Q2703868
# Eslinga

Eslinga zama astunak jasotzeko tresna da. Honek zama jasotze edo trakziorako kako bati lotzea ahalbidetzen du. Itxuraz, xingola edo zinta baten antzekoa da, eduki beharreko erresistentziaren arabera luzera eta zabalera jakin bat duena.
Eslingak poliesterra bezalako material sintetikoz zein altzairuz eginak izan daitezke.
Mendiko kiroletan, eskaladan eta altuerarekin zerikusia duten lanbideetako segurtasun elementu gisa ere erabiltzen dira eslingak.

## Kanpo estekak

* Datuak: Q200636
* Multimedia: Climbing slings / Q200636
# Eslourenties-Daban

Eslourenties-Daban (okzitanieraz Eshlorentias) Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q174760
* Multimedia: Eslourenties-Daban / Q174760
# Eslogan

Eslogana publikoaren arreta piztu eta erakartzeko esaldi bat da, produktu edo ideia bati buruz pertsonek duten jarrera aldatu edo finkatzea helburu duena eta bereziki publizitatean eta propagandan erabiltzen dena.

## Hitzaren jatorria

"Eslogan" slogorn hitzetik dator; aldi berean azken honek Eskoziako gaelerazko sluagh-gairm edo sluagh-ghairm (sluagh="armada" + gairm="oihu") hitzetan du jatorria.. Eskoziarrek guduan hasteko oihukatzen zutena da.

## Erreferentziak

* ↑ Merriam-Webster hiztegia, 2003, 1174. or.
* ↑ Independència o mort... de la llengua de Jordi Solé i Camardons, Extrem Sud del País Valencià bloga.

## Kanpo estekak

* Datuak: Q30515
* Multimedia: Slogans / Q30515
# Eslida

Eslida Valentziako Erkidegoko udalerria da, Plana Baixa eskualdean eta Castellóko probintzian kokatua.
2009ko urtarrilaren 1eko erroldaren arabera 915 biztanle zituen.

## Ikus, gainera

* Castellóko udalerrien zerrenda

## Kanpo estekak

* (Katalanez) Udalaren webgunea.
* Datuak: Q1769981
* Multimedia: Eslida / Q1769981
# Eslinbridge

Eslinbridge (irlanderaz Droichead na hEislinne) Irlandako udalerri bat da, Leitrim konderrian dagoena.

## Kanpo estekak

* Datuak: Q4532755
# Eslohe (Sauerland)

Eslohe (Sauerland) Alemaniako udalerria da. Ipar Renania-Westfalia estatuan kokatuta dago, [[Hochsauerland barrutia|Hochsauerland]] barrutian. 2014an 8.892 biztanle zituen 113,35 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q10929
* Multimedia: Eslohe (Sauerland) / Q10929
* Webgune ofiziala
# Eslovakiako Alderdi Komunista

Eslovakiako Alderdi Komunista (eslovakieraz Komunistická strana Slovenska [KSS]) Eslovakian 1992an sortutako alderdi komunista da, Eslovakiako Alderdi Komunista - 91aren eta Eslovakiako Liga Komunistaren bat-egitearen ondorioz.

## Kanpo estekak

* Eslovakiako Alderdi Komunistaren web gune ofiziala (Eslovakieraz)
* Datuak: Q1325836
# Eslovakiako Karpatoetako egurrezko elizak

Eslovakiako Karpatoetako egurrezko elizak$^1$ UNESCOren gizateriaren ondarea :
| Hronsekeko eliza ||
| Mota | Kulturala |
| Irizpideak | iii, iv |
| Erreferentzia | 1273 |
| Kokalekua | Eslovakia |
| Eskualdea$^2$ | Europa/Ipar Amerika |
| Koordenatuak | 49°20′10″N 19°33′30″E﻿ / ﻿49.33611°N 19.55833°E﻿ / 49.33611; 19.55833 |
| Izen ematea | 2008 (XXXII. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Eslovakiako Karpatoetako egurrezko elizak 2008an UNESCOk Gizateriaren Ondare izendaturiko eraikin multzoa da, Eslovakian zehar hedatuta. XV. eta XVIII. mendean artean eraikiak, bi eraikin katoliko, bi protestante eta hiru greziar katoliko dira.

## Elizak

| Eliza | Udalerria | Eraikia | Koordenatuak |
| San Frantzisko Asiskoaren eliza | Hervartov (Prešov eskualdea) | XV. mendea | 49°14′50″N 21°12′15″E﻿ / ﻿49.24722°N 21.20417°E﻿ / 49.24722; 21.20417 |
| Santu Guztien eliza | Tvrdošín (Žilina eskualdea) | XV. mendea | 49°20′10″N 19°33′30″E﻿ / ﻿49.33611°N 19.55833°E﻿ / 49.33611; 19.55833 |
| Kežmarokeko egurrezko eliza artikularra | Kežmarok (Prešov eskualdea) | 1717 | 49°8′35″N 20°25′50″E﻿ / ﻿49.14306°N 20.43056°E﻿ / 49.14306; 20.43056 |
| Leštinyko egurrezko eliza artikularra | Leštiny (Žilina eskualdea) | 1688 | 49°11′25″N 19°21′37″E﻿ / ﻿49.19028°N 19.36028°E﻿ / 49.19028; 19.36028 |
| Hronsekeko egurrezko eliza artikularra | Hronsek (Banská Bystrica eskualdea) | 1726 | 48°38′56″N 19°9′17″E﻿ / ﻿48.64889°N 19.15472°E﻿ / 48.64889; 19.15472 |
| Kanpandorrea | Hronsek (Banská Bystrica eskualdea) | | 48°38′56″N 19°9′19″E﻿ / ﻿48.64889°N 19.15528°E﻿ / 48.64889; 19.15528 |
| San Nikolasen eliza | Bodružal (Prešov eskualdea) | 1658 | 49°21′9″N 21°42′28″E﻿ / ﻿49.35250°N 21.70778°E﻿ / 49.35250; 21.70778﻿ (Church of Saint-Nicolas of Bodružal) |
| Done Mikel Goiaingeruaren eliza | Ladomirová (Prešov eskualdea) | 1742 | 49°19′42″N 21°37′35″E﻿ / ﻿49.32833°N 21.62639°E﻿ / 49.32833; 21.62639 |
| San Nikolasen eliza | Ruská Bystrá (Košice eskualdea) | XVIII. mendea | 48°51′25″N 22°17′47″E﻿ / ﻿48.85694°N 22.29639°E﻿ / 48.85694; 22.29639 |

## Kanpo estekak

* Datuak: Q471717
* Multimedia: Wooden churches in the Slovak region of the Carpathian Mountains / Q471717
# Epitacio Huerta (udalerria)

Epitacio Huerta Mexikoko udalerri bat da. Michoacán de Ocampo estatuan kokatua dago. 2010ean 16.218 biztanle zituen 424,45 km²ko azaleran. Herriburua [[Epitacio Huerta (Epitacio Huerta)|Epitacio Huerta]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q10758641
# Epistola

Epistola pertsona edo talde bati zuzentzen zaion gutun bat da, xede moral eta didaktiko batez. Bereziki, kristau literaturaren esparruan erabiltzen da, generoa Antzinako Egiptotik ezaguna bada ere. Ezagunak dira kristauen Biblian agertzen diren Pauloren epistolak.

## Kanpo estekak

* Datuak: Q215495
* Multimedia: Epistles / Q215495
# Epistrenoceras

Epistrenoceras ongi ezagunak diren ammonite izeneko zefalopodoen artean genero fosil bat da. Jurasikoan bizi ziren., hau da, orain dela 200 milioi urtetik 145 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q5383637
# Episyrta

Episyrta Tineidae familiako tximeleta genero bat da. Bere espezie tipoa Episyrta coniomicta da.

## Espezieak

| Espeziea | Irudia | Egoera |
| Episyrta coniomicta | | daturik gabe |
| Episyrta protonistis | | daturik gabe |

## Kanpo estekak

* Datuak: Q5383651
* Espezieak: Episyrta
# Epistolita

Epistolita silikato motako minerala da eta lamprophyllite taldearen kidea da.

## Ezaugarriak

Epistolita silikato mineralaren formula kimikoa hau da: ${\ce {Na2(Nb,Ti)2(Si2O7)O2 * nH2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Epistolite: Mineral information, data and localities.» www.mindat.org (Noiz kontsultatua: 12-05-2019).
# Epistrofo

Epistrofo, Troiako Gerran parte hartu zuten greziar mitologiako hiru pertsonairen izena da, gerra horretan, alde ezberdinetan parte hartu zutenak:
* Horietatik lehena, Odioren anai bat zen, biak, Mezisteo eta Aliberen semeak (zilar meak dauden tokia, Homeroren arabera). Epistrofo izeneko pertsonaia hau, Alizoien buruzagia izan zen Troiaren aliatu bezala, hiri honi greziarrek egin zioten setioko guduaren azken urtean. Akilesek hil zuen (edo, egile batzuren arabera, Agamemnonek berak).
* Ifito (Naubolida deitua, Fozideko errege Nauboloren semea baitzen ) argonautaren eta Hipolita amazonaren semea. Hipolitak eta Ifitok beste seme bat ere izan zuten, Eskedio izenekoa, eta biek greziar armadaren alde borrokatu zuten foziar tropen buruzagi bezala, lehenak, hamar itsasontziren buru bezala, eta, bigarrenak, hogeitamar itsasontziren buru bezala.
* Epistrofo izeneko hirugarren pertsonaia bat, Evenoren semea zen, Lirnesko erregea, eta Mines izeneko anaia bat zuen (Minete, testuren batzuetan), bere aitaren oinordekoa izango zena tronuan. Epistrofo ere, Lirneson bizi zen, greziarren aurkako gerrako gertakaeriei arrotz. Baina Minesek, bere hirira, ezkutuan, Troiako Brises apaizaren alaba bat ekarri zuen, Briseida deiturikoa (bere benetako izena Hipodamia zen arren), Akilesen jazarpenetik babesteko, berataz maitemindua zegoena. Mines Briseidarekin ezkondu zen, baina, greziar heroiak aurkitu zuenean, zigor ekintza bat abiarazi zuen, non hiria suntsitu eta bi anaiak hil zituen.

## Kanpo estekak

* Datuak: Q60504362
# Epistulae Morales ad Lucilium

Epistulae Morales ad Lucilium, euskaraz Luziliorentzako gutun moralak, Luzio Anneo Seneka, filosofo eta estatu-gizon erromatarrak bere bizitzako azken urteetan Luzilio izeneko pertsonaia bati idatziriko 124 gutunen bilduma bat da.
Bere gai nagusia moral jokaera baita. Etika estoikoaren liburu adierazgarrienetakoa da. Aldi berean, garaiko Erromako egunerokotasunari buruzko jakingarriak eskaintzen ditu. Gutun guztiak Seneca suo Lucilio salutem (euskaraz, Senekak bere Luzilio agurtzen du) hasi eta Vale (euskaraz, Adio), esaerekin bukatzen dira.

## Ikus, gainera

* Lucilius Gaztea

## Kanpo estekak

* Testua latinez. Ad Lucilium epistolae morales. Perseus proiektua
* Testua gaztelaniaz. Cartas a Lucilio. Wikisourcen
* Datuak: Q720535
* Multimedia: Epistulae Morales ad Lucilium / Q720535
# Epitaciolândia

Epitaciolândia Brasilgo udalerri bat da, Acre estatuan kokatua. 18.757 biztanle ditu 1.654,768 km²ko eremuan.

## Ikus, gainera

* Acre

## Kanpo estekak

* Datuak: Q1755395
* Multimedia: Epitaciolândia / Q1755395